**Keď pamäť, tak Pamäť**

**Pour memoire :** Za dehonestáciu protifašickej koalície v 2. svetovej vojne bolo z desiatich poslancov Európskeho parlamentu zo Slovenskej republiky deväť a proti iba M. Uhrík zo strany Kotleba ĽSNS

Človek sa nestačí diviť, ako v EÚ rýchlo zabúdame na dejinné poučenia. Výroba tzv. „nových dejín“ je v plnom prúde. Možno, že navrhovateľom a schvaľovateľom uznesenia Európskeho parlamentu číslo 2019/2819 z 18. septembra 2019 proti normalizácii prejavov fašizmu treba pripomenúť, že jeden zo zakladajúcich členov EHS, z ktorého vznikla EÚ, bol nemecký právnik a prominentný člen NSDAP od roku 1933, prof. Dr. Walter Hallstein. Pre tých, ktorí nevedia o koho ide, bol to člen skupiny „ochrancov práva“ – samozrejme nacistického práva uplatňovaného voči menejcenným rasám. Áno, je to presne ten pán, ktorý verejne podporil v dobe fašizmu norimberské diskriminačné a v konečnom dôsledku genocídne zákony. Čudujte sa svete, ale pán profesor sa v roku 1957 stal prvým a zakladajúcim predsedom Európskej komisie.

Predmetné uznesenie opomína význam Sovietskeho zväzu na porážke nacistického Nemecka, no aj Japonska a ďaľších fašistických štátov. Je to absurdné až obludné, pokiaľ si pripomenieme, že zahynulo 23,2 milióna sovietskych občanov nielen vo Veľkej vlasteneckej vojne, ale aj počas  oslobodzovania celého radu štátov v Európe a v Ázii. Dalo by sa povedať aj to, že predmetné uznesenie je to v konečnom dôsledku hanobenie protifašistickej koalície Spojených štátov, Veľkej Británie a Sovietskeho zväzu a takých velikánov moderných dejín, akými boli Franklin Delano Roosevelt a Winston Churchill. Títo by sa totiž nikdy nespojili so štátom, ktorý by začal Druhú svetovú vojnu. A to platí vôbec o vtedajších predstaviteľoch bojovníkov proti fašizmu. Keďže ľudia boli a sú pominuteľní, tak EP mohol „vyprodukovať“ uvedené uznesenie – hanopis, kedy sa o Nemecku ako  hlavnom agresorovi rozširuje myšlienka, že vlastne bránilo Európu pred boľševizmom.

Tzv. západný svet, ktorý aj naďalej rozdeľuje našu Európsku úniu na nové a staré štáty, akoby zabudol na slová Winstona Churchilla Zabudol hlavne na jeho prejav v Dolnej snemovni 5. októbra 1938 po podpísaní Mníchovskej zrady. Prečo zrady ? Lebo inak sa to nazvať nedá. Slovo „dohoda“ totiž nevystihuje jej podstatu. Po tomto úvode už hádam nastal čas, kedy si pripomenieme slová W. Churchilla:

**„Práve sme utrpeli úplnú a bezpodmienečnú porážku. Je koniec. Československo je zlomené, všetkými opustené, v trúchlivom mlčaní sa ponorí do temnoty. Nastal čas podívať sa pravde do očí. Dosť klamania seba samým. Musíme reálne posúdiť rozsah katastrofy, ktorá postihla svet. Musíme reálne posúdiť rozsah katastrofy, ktorí postihla svet. Ocitli sme sa tvárou v tvár najhoršej katastrofe, ktorá postihla Britániu a Franciu. Utrpeli sme porážku bez toho aby sme sa ocitli vo vojne. Dôsledky tejto porážky sa ešte budú dlho pripomínať. Nemyslite si, že nebezpečie pominulo, to zďaleka nie je koniec, je to len začiatok grandiózneho vyrovnávania si účtov. Jedná sa iba o prvý budíček.**“

To, čo sa stalo v Mníchove bolo presne tým činom, ktorým „odovzdanie“ Československa Hitlerovi reálne odštartovalo Druhú svetovú vojnu.

Možno, že by predstaviteľom takého Francúzka a aj dnešného Nemecka nezaškodilo opäť pripomenúť Norimberg a hlavne to, aké obete spôsobila „Mníchovská zrada“, najmä Slovanom, vrátane Židov žijúcich na ich územiach..., ale aj vojakov celej protihitlerovskej koalície. Niekdajšie Československo malo 365 tisíc obetí. Ľudské obete a vojnové škody boli vyčíslené na stovky miliárd, ale Nemecko ich nemuselo zaplatiť. Vlastná zbabelosť a zrada, tá nikdy nebola v medzinárodnej politike dobrým radcom. Slováci v SNP dokázali, že s fašizmom nechcú mať nič spoločné a ani s klérofašistickým slovenským štátom. Keďže dnešná politická prezentácia SR opäť mlčí pri falšovaní dejín zo strany orgánov EÚ a to vrátane Prezidentského úradu SR, dejiny sa môžu opakovať.

Z historického pohľadu bol Mníchov ako nový pád Babylonskej veže v podobe katastrofy, ktorá v konečnom dôsledku postihla Veľkú Britániu aj Francúzsko. Historické materiály zverejnené Ruskom na novej „Stálej výstave príčin Druhej svetovej vojny“, jasne ukazujú, ako celý systém zradných dohôd s Hitlerom doviedol svet k vojne. Prijaté body uznesenia EP opäť obchádzajú historické fakty..., ako je Mníchov 1938, predovšetkým zmluvu medzi Hitlerom – Pilsudskim. Opomína sa aj fakt, že od prvého momentu hitlerovskej agresie prezident USA F. D. Roosvelt a britský premiér W. Churchil vnímali plán Barbarosa ... ako nesporný fakt, kde likvidácia Sovietskeho zväzu jeho hlavným cieľom. Rovnako tento plán bol vnímaný aj ako plán na fyzickú likvidáciu menejcenných slovanských národov, židov a cigánov.

Holocaust je jedna strana a  civilné obete v ZSSR a v iných štátoch sú druhou stranou a to už nehovorím o likvidácii odporcov fašizmu v samotnom Nemecku, Maďarsku, Taliansku... V podmienkach nášho klubu sme už niekoľkokrát deklarovali, že dnešným sionistom v žiadnom prípade nedovolíme zneužívať holocaust na rozoštvávanie národov, lebo to sa v súčasnosti deje pod nadnárodnou korporátnou egidou. Skúsenosti s fašizmom majú aj iné krajiny, ako napríklad Čína. Išlo o masaker, aký vo svetových dejinách skutočne nemá obdobu. V Nankingu vojaci povraždili desaťtisíce bezbranných civilistov. V priebehu asi siedmich týždňov na prelome rokov 1937 až 1938, tento masaker predstavoval jednu z najtragickejších kapitol takzvanej „druhej čínsko-japonskej vojny“. Podľa rôznych odhadov pri ňom zahynulo asi 150 až 300 tisíc Číňanov, prevažne civilistov. Na tieto bezbranné obete japonského besnenia Slovensko po vlastných skúsenostiach s vraždením civilného obyvateľstva, vypaľovaním dedín nezabúda a zabudnúť nikdy nemôže. Treba si uvedomiť, že celkový počet čínskych obetí Druhej svetovej vojny podľa štatistiky dosiahol 22 miliónov obetí a to je druhý najväčší počet obetí po Rusku.

Tento paškvil, ktorý v podobe uznesenia vyprodukoval EP svojim uznesením utvára priestor pre ospravedlnenie pôvodcu vojny, ktorým bolo jednoznačne hitlerovské Nemecko. Povojnové usporiadanie nebolo v žiadnom prípade dané dohodou Molotov-Ribentrop, ako sa uvádza v uznesení, ale na to stačí preštudovať protokoly z Teheránu, Jalty a Postupimi, ktoré máme k dispozícii v každej právnickej knižnici na Slovensku. Možno, že vzdelanie našich europoslancov až sem nesiaha, alebo je to zbabelosť poslancov vystúpiť proti takejto interpretácii dejín. Myslím si, že skôr to druhé. Vzhľadom na pretrvávajúcu nedemokratickú situáciu v orgánoch EÚ nie je pre mysliacich ľudí na Slovensku žiadnym prekvapením.

Na záver sa opäť trochu podrobnejšie vrátim k mlčaniu oficiálnych orgánov Slovenskej republiky k tomuto uzneseniu. Voľby nie sú v žiadnom prípade ospravedlnením mlčania oficiálnych orgánov štátu. Tento stav je ale zakopaný trochu v hlbších vrstvách nášho politického bahna.

Kto sa chce podrobnejšie zaoberať týmto problémom tak vrelo odporúčam knihu **Jonah Goldberga „Liberálny fašizmus – Tajná história americkej ľavice.** Sám Jonah Goldberg, ktorý ešte začiatkom 90-tych rokov vyučoval angličtinu v Prahe, si pojem „liberálny fašizmus“ vypožičal od jeho pôvodného autora, britského priekopníka sci-fi literatúry a prívrženca socialistických myšlienok Herberta Georga Wellsa (1866-1946), ktorý už v roku 1932 avizoval, že „liberalizmus sa pozviecha z popola ako bájny vták Fénix a vráti sa v podobe osvieteného nacizmu“. Len pre zaujímavosť spoločnosť a predajca elektronických kníh Amazon-Kindle bez vedomia užívateľov vymazala na diaľku tento román priamo z čítačiek. Toto ale nie je ojedinelí prípad firmy Amazon. To je ten prejav fašizmu, ktorý začína fungovať aj v elektronickom priestore.

Bodkou za touto témou by mohlo byť, ako hlasovali europoslanci zo Slovenskej republiky.

Z desiatich prítomných poslancov EP zo SR hlasovali za predmetné uznesenie deviati podľa dokumentácie, ktorú nám poskytl informačné centrum EK v Slovenskej republike : R. Hajšel a M. Číž za SMER – SD, L. Ďuriš – Nicholsonová a E. Jurzyca zo SaS, I. Štefanec z KDH, P. Polák z OĽaNO, z nových strán PS, Spolu, resp. PS – Spolu V. Bilčík, M. Šimečka a M. Wiezik.

Nehlasovali M. Beňová zo SMER SD, M. Hojsík z PS – Spolu, M. Radačovský, zvolený za Kotleba - ĽSNS a vtedy ešte náhradníčka M. Lexmannová z KDH.

**Proti uzneseniu bol M. Uhrík zo strany Kotleba – ĽSNS.**

A to nepotrebuje komentár rovnako fakt, že povinne a hlasito nereagovali na toto uznesenie ani prezidentka SR Z. Čaputová, ani Národná rada SR, ani vláda SR, ale ani jednotlivé politické strany. Nikto neprotestoval a ja osobne som definitívne pochopil, prečo sa dostávajú do zabudnutia také osobnosti „západného sveta“ ako Franklin D. Roosevelt, Winston Churchil, no i Kondrad Adenauer, J. F. K., gen. Charles de Gaulle, Francois Mitterand, Helmut Kohl a ich vtedajší partneri z ostatných troch svetových strán ...

**Platí Vox populi Vox Dei ?**

**Dr. Peter Kasalovský**

Predstaviteľ združenia Neformálne ekonomické fórum Hospodársky klub a jeho Medzinárodného mierového výboru